Diari Oficial de la Generalitat Valenciana


Sumari del DOGV 8165, del 08-11-2017 (2017/9036)

Notificació de la sentència i interlocutòria d'aclariment dictades en el procediment de divorci contenciós número 844/2016.
---------------------------------------------------------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9036


Organisme emissor
:   Jutjat de Primera Instància Número 3 de Paterna

Tipus de document
:   Edicte

Notificació de la sentència i interlocutòria d'aclariment dictades en el procediment de divorci contenciós número 844/2016. [2017/9036]  
En el procediment de divorci contenciós número 844/2016, que es tramita en aquest jutjat a instàncies d'Eugenio Pérez Sánchez contra Mª José Villar Ruiz, s'ha dictat el següent:  
  
«Sentència número 98/2017  
Jutge que la dicta: Francisco Sanchis Osuna.  
Lloc: Paterna (València).  
Data: 11 de juliol de 2017.  
Part demandant: Eugenio Pérez Sánchez.  
Procurador: José Luis Medina Gil.  
Part demandada: Mª José Villar Ruiz.  
Objecte del judici: divorcis no consensuats.  
Antecedents de fet  
El procurador José Luis Medina Gil, en nom i representació d'Eugenio Pérez Sánchez, va interposar demanda de divorci contenciós contra Mª José Villar Ruiz, en la qual, d'acord amb els fets i fonaments de dret que va estimar oportuns, sol·licitava al Jutjat que tinguera com a presentat aquest escrit amb els documents de què s'acompanyava i les seues còpies, i que tinguera també com a formulada la demanda de divorci contra Mª José Villar Ruiz i, després dels tràmits oportuns, inclosa la recepció del plet a prova, dictara la sentència que dispose la dissolució del matrimoni sol·licitada.  
Dispositiva  
Estime la demanda interposada pel procurador José Luis Medina Gil, en nom i representació d'Eugenio Pérez Sánchez contra Mª José Villar Ruiz, en situació processal de rebel·lia, declare dissolt per divorci el matrimoni d'ambdós cònjuges i adopte les mesures següents:  
  
1. No pertoca fixar pensió d'aliments a favor dels fills majors d'edat.  
2. No pertoca fixar pensió compensatòria.  
2. Establir l'ús del domicili familiar siti a Godella, plaça Colombaires, número 3, pta. 1, així com el parament que hi ha en aquest, a Mª José Villar Ruiz, la qual sufragarà les despeses que comporte aquest fins a la liquidació del règim econòmic matrimonial. En cas d'existir préstec hipotecari sobre l'esmentat habitatge, aquest serà pagat al 50 % pels cònjuges. S'atribueix a Eugenio Pérez Sánchez l'ús de l'habitatge de Moncofa, carrer Els Jardins, número 10, així com el parament que hi haja i aquest sufragarà les despeses que comporte l'habitatge fins a la liquidació del règim econòmic matrimonial. En cas d'existir préstec hipotecari sobre l'esmentat habitatge serà pagat al 50 % pels cònjuges.  
No es produeix especial pronunciament a costes.  
Una vegada siga ferma aquesta resolució, expediu un ofici a la persona encarregada del Registre Civil, que anirà acompanyat d'un testimoniatge d'aquella, perquè puga anotar-se la part dispositiva en la inscripció de matrimoni corresponent, inseriu-ne en les actuacions un certificat i incloeu aquesta sentència en el llibre de sentències.  
  
Notifiqueu aquesta resolució a les parts, i feu-los saber que no és ferma, i que en contra es pot interposar un recurs d'apel·lació que caldrà preparar davant d'aquest jutjat, en el termini de 20 dies i per a l'Audiència Provincial de València.  
Aquesta és la meua sentència, que pronuncie, mane i firme.»  
  
Publicació. La sentència anterior va ser donada, llegida i publicada pel jutge que la va dictar, mentre celebrava audiència pública en el mateix dia de la data, de la qual cosa, com a lletrat de l'Administració de justícia, en done fe.  
  
Paterna, 11 de juliol de 2017.  
  
«Interlocutòria  
Magistrat jutge  
Francisco Sancris Osuna  
Paterna, 26 de juliol de 2017  
Antecedents de fet  
Primer. En aquest procediment s'ha dictat la sentència d'11 de juliol de 2017, que ha sigut notificada a les parts litigants.  
  
Segon. La part actora ha sol·licitat l'aclariment de l'antecedent de fet quart de la sentència.  
Part dispositiva  
Acord:  
Estimar la petició formulada pel procurador José Luis Medina Gil d'aclarir la sentència d'll de juliol de 2017, dictada en aquest procediment, en el sentit que s'indica:  
En l'antecedent de fet quart, on consta: «Que del dit matrimoni van nàixer tres fills...», ha de constar: «Que del dit matrimoni van nàixer dos fills...».  
Expediu el certificat d'aquesta resolució, que quedarà unit a aquestes actuacions i porteu-ne l'original al llibre de resolucions definitives.  
  
Mode d'impugnació: contra aquesta resolució no podrà interposar-se cap recurs, sense perjudici dels recursos que pertoquen, si és el cas, contra la resolució a què es referix la sol·licitud d'aclariment.  
Ho mana i dispose el magistrat jutge.»  
  
En compliment del que disposa la Llei 1/2000, d'enjudiciament civil, es publica aquest edicte per a notificar de forma deguda la sentència dictada a la demandada, que es troba en parador ignorat.  
  
Paterna, 22 de setembre de 2017.- La lletrada de l'Administració de justícia: Adela Moreno Blanco.